РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/117 -17

23. јун 2017. године

Б е о г р а д

З А П И С Н И К

33. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 23. ЈУНА 2017. ГОДИНЕ

 Седница је почела у 14,07 часова.

 Седницом је председавао Ђорђе Комленски, председник Одбора.

 Седници су присуствовали чланови Одбора: Бојан Торбица, Србислав Филиповић, Весна Марковић, Крсто Јањушевић, Александра Мајкић, Петар Петровић, Јелена Жарић-Ковачевић, Неђо Јовановић, Весна Николић Вукајловић, Мирољуб Станковић, Гордана Чомић, Балинт Пастор и Бајро Гегић.

 Седници нису присуствовали чланови Одбора: Зоран Красић, Саша Радуловић и Дејан Шулкић, као ни њихови заменици.

 На предлог председника Одбора, већином гласова (са 13 гласова за и једним гласом против) је усвојен следећи

Д н е в н и р е д

 - Усвајање записника са 31. и 32. седнице Одбора;

 1. Разматрање Предлога закона о изменама и допунама Закона о министарствима, који је поднео народни посланик др Александар Мартиновић.

 Пре преласка на одлучивање о тачкама дневног реда, Одбор је већином гласова усвојио записнике са 31. и 32. седнице Одбора (са 13 гласова за и један није гласао).

 Тачка дневног реда. Разматрање Предлога закона о изменама и допунама Закона о министарствима, који је поднео народни посланик др Александар Мартиновић.

Одбор је размотрио Предлог закона о изменама и допунама Закона о министарствима, који је поднео народни посланик др Александар Мартиновић, у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова (са 13 гласова за и једним гласом против).

 За известиоца Одбора на седници Народне скупштине одређен је председник Одбора.

 Седница је завршена у 14,10 часова.

 Саставни део овог записника чине стенографске белешке.

 СЕКРЕТАР ПРЕДСЕДНИК

др Радоје Церовић Ђорђе Комленски